جنرل کیاني: پاکستان افغانستان کې د دوامداره امن خواهش مند دی
په تیرو وختونو کې په شریکه پوله د شخړو په سر د پاکستان او افغانستان ځواکونو په منځ کې تاؤتریخوالې او نښتې هم شوې دي. بل اړخته افغانستان چارواکې د ډیر وخت راهسې وايي د طالبانو ځنې اهم مشران پاکستان کې موجود دي
د پاکستان پوځ سرلښکر جنرل اشفاق پرویز کیاني ویلي پاکستان افغانستان کې د دوامداره امن او ثبات خواهش مند دی. د پاکستان ډان ورځپاڼې ترمخه، جنرل کیاني دا خبرې د افغانستان د دفاع وزیر جنرل بسم الله خان محمدي سره په یو ملاقات کې کړې دي. جنرل محمدي د پاکستان د سفر په مهال راولپنډۍ ښار کې د پاکستان پوځ مرکز جي ایچ کیو کې جنرل کیاني سره لیدلې دي. ډان وايي دواړو چارواکو د افغانستان او پاکستان په پوله صورتحال او ددواړو هیوادونو په منځ کې دفاعي همکارۍ په موضوع خبرې اترې کړې دي. رپورټ وايي جنرل محمدي د افغانستان او پاکستان په منځ کې دفاعي همکاري سیوا کولو اهمیت په گوته کړو او وې ویل افغانستان به دې لړ کې د پاکستان نه رهنمائي اخلي. بیان وايي دواړو چارواکو ترهگرۍ خلاف جنگ کې د همکارۍ اتفاق ووکړو. د افغانستان او پاکستان دفاعي چارواکو په داسې مهال د همکارۍ په موضوع خبرې اترې کړې دي چې امریکا به افغانستان نه خپل جنگي ځواکونه د کال ٢٠١۴ پورې اوباسي. په تیرو وختونو کې په شریکه پوله د شخړو په سر د پاکستان او افغانستان ځواکونو په منځ کې تاؤتریخوالې او نښتې هم شوې دي. بل اړخته افغانستان چارواکې د ډیر وخت راهسې وايي د طالبانو ځنې اهم مشران پاکستان کې موجود دي. خو پاکستان د افغان چارواکو دا خبرې ردوي. اسلام آباد وايي افغانستان کې د امن او د افغان حکومت او طالبانو په منځ کې د امن مزاکراتو په لړ کې خپل کردار ادا کول غواړي.